Allianz Riviera

Allianz Riviera on Etelä-Ranskan Nizzassa sijaitseva jalkapallostadion, joka toimii Ranskan Ligue 1:ssä pelaavan OGC Nicen kotikenttänä. Allianz Rivieraa alettiin rakentaa vuonna 2011 ja se avattiin syyskuussa 2013. Jean-Michel Wilmotten suunnittelemalla stadionilla on 36 178 paikkaa. Rakennuskulut olivat arviolta 245 miljoonaa euroa. Stadion korvasi Nicen vanhan stadionin Stade du Rayn. Allianz Riviera toimi yhtenä kymmenestä isäntästadionista vuoden 2016 Euroopan-mestaruuskilpailuissa. Noissa kilpailuissa stadionin nimi oli Stade de Nice. Stadionilla pelattiin neljä turnauksen ottelua, mukaan lukien yksi neljännesvälieristä. Stadionilla on pelannut otteluita myös rugby union -joukkue RC Toulonnais. Lähteet